AIŠKINAMASIS RAŠTAS

Dėl Molėtų rajono savivaldybės strateginio planavimo organizavimo tvarkos aprašo patvirtinimo

1. Parengto tarybos sprendimo projekto tikslai ir uždaviniai:

Naujas Molėtų rajono savivaldybės strateginio planavimo organizavimo tvarkos aprašas (toliau – Aprašas) parengtas atsižvelgiant į pasikeitusius teisės aktus: Lietuvos Respublikos vietos savivaldos įstatymą, Lietuvos Respublikos strateginio valdymo įstatymą, Vyriausybės patvirtintą Strateginio valdymo metodiką.

 Pagrindinės Apraše pasikeitusios nuostatos:

1.  Savivaldybės strateginio plėtros plano įgyvendinimą, stebėseną, vertinimą ir ataskaitų rengimą organizuos ne  Savivaldybės administracijos direktorius, o meras.

2.  Ne Savivaldybės administracijos direktorius, o meras potvarkiu skirs Savivaldybės administracijos darbuotojus, atsakingus už Savivaldybės strateginių veiklos planų programų parengimą (Programų koordinatorius).

3. Strateginius planus svarstys ir teiks siūlymus Molėtų rajono savivaldybės kolegija.

4.  Savivaldybės strateginiai plėtros ir strateginiai veiklos planai bus rengiami pagal Strateginio planavimo metodikoje nustatytas formas.

5.  Savivaldybės biudžetinių įstaigų metinių veiklos planų formas nustatys ne Savivaldybės administracijos direktorius, o Savivaldybės biudžetinių įstaigų vadovai.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Teigiami, nes parengtas Aprašas atitiks pasikeitusius teisės aktus: Lietuvos Respublikos vietos savivaldos įstatymą, Lietuvos Respublikos strateginio valdymo įstatymą, Vyriausybės patvirtintą Strateginio valdymo metodiką

1. Lėšų poreikis ir jų šaltiniai:

Sprendimui įgyvendinti lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Nėra.